
Jautājumi un atbildes par 1.1.1.7 pasākumu “Inovāciju granti studentiem” projektu īstenošanu
	Nr.p.k.
	Jautājums
	Atbilde

	1. Finanšu jautājumi 

	1.1. 
	Ja ir paredzēta darba vietu aprīkojuma atjaunošana nevis jauna aprīkojuma iegāde, vai aprīkojuma atjaunošanai jābūt pamatotai ar tāda paša iepriekšējā aprīkojuma nolietojumu un norakstīšanu?  
	Jā, atbilstoši MK noteikumu Nr.82 37.3. punktam, ir iespējama aprīkojuma atjaunošana, ja iepriekšējais ir nolietojies un tiek norakstīts:
37.3. jaunradītu darba vietu aprīkojuma, tai skaitā biroja mēbeļu un tehnikas, datorprogrammu un licenču iegādes vai nomas izmaksas, aprīkojuma uzturēšanas un remonta izmaksas vai esošo darba vietu atjaunošanas izmaksas finansējuma saņēmējam, ja esošo darba vietu aprīkojums ir nolietojies un tiek norakstīts [..] 
 (!) Jaunradītu darba vietu aprīkošanas vai esošo darba vietu atjaunošanas gadījumā, atbilstoši publicitātes prasībām, ir jāizvieto informatīvā plāksne   
(skat.https://www.cfla.gov.lv/lv/media/11175/download?attachment)


	1.2. 
	Kā sadalīt izmaksas, ja tiek rīkots pasākums, kura mērķauditorija ir no vairākiem  projektiem. 
	Pirms pasākuma rīkošanas ir jāsastāda tāmi, kurā iekļauj visas izmaksas pasākuma rīkošanai. Izmaksu sadale pasākumā, kur piedalās vairāku projektu mērķauditorijas, ir jāveic tā, lai nodrošinātu taisnīgu, pārskatāmu un metodiski pamatotu izdevumu attiecināšanu uz katru projektu. Jānodrošina proporcionalitāte, pamatojoties uz katra projekta faktiskās mērķauditorijas apjomu, iesaistes intensitāti vai citiem skaidri izmērāmiem kritērijiem, kas atbilst projektā definētajām darbībām un nodrošina, ka katrs projekts sedz tikai sev attiecināmo izmaksu daļu, nepieļaujot dubultfinansēšanu (DF). Jānodrošina, ka uz katra dokumenta ir skaidri norādīta atsauce uz projektu (projekta Nr.), kā arī, ja viens rēķins tiek dalīts proporcionāli uz vairākiem projektiem – jānorāda visu projektu Nr. 


	1.3. 
	Vai tiešajās attiecināmajās izmaksās nav attiecināmas personāla atlīdzības izmaksas, kas nostrādājis projektā daļlaiku mazāk kā 30% no normālā darba laika? 
	Līdz MK noteikumu Nr. 82 grozījumu spēkā stāšanās brīdim, nav attiecināmas atalgojuma izmaksas par personāla veiktajām funkcijām un nostrādāto daļlaiku, kas mazāks kā 30 % no normālā darba laika. Šobrīd MK noteikumu Nr.82 grozījumu projektā šī prasība tiek dzēsta, pēc šo grozījumu apstiprināšanas aicinām pārskatīt personāla atlīdzības deklarēšanas attiecināmību kārtējā  maksājuma pieprasījumā tiem projekta darbiniekiem, kas nostrādājuši mazāk kā 30% no daļlaika slodzes. 


	1.4. 
	Ja ir bijis kāds projekts ar atlikumu – vai to var novirzīt kā privāto līdzfinansējumu? 
	Lai naudas līdzekļus varētu attiecināt uz privāto līdzfinansējumu, tam ir jābūt brīvam no publiskiem līdzekļiem (nevar būt saņemts Valsts budžeta, ES fondu vai cits publiskais finansējums). 
Jāsaprot, vai pāri palikušo naudu drīkstēja pārgrāmatot uz augstskolas ieņēmumu kontu (vai tas nav pretrunā ar iepriekšējā projekta līgumu). 
Aģentūra ieskaitītos naudas līdzekļus pārbaudīs pēc "Naudas ceļa" - no kurienes nākuši līdzekļi, kāda tiem ir izcelsme (visi grāmatojumi) un citi dokumenti, kas apliecina attiecinātā līdzfinansējuma "privātumu". Ja aģentūra konstatēs, ka naudas līdzekļos ir klāt nauda, par kuru iepriekš saņemts kāds publisks finansējums - tas netiks attiecināts kā privātais līdzfinansējums (tie nebūs neatbilstoši veiktie izdevumi (NVI), bet būs jāiegulda citi līdzekļi, lai kopsummā būtu nepieciešamā privātā līdzfinansējuma proporcija). 


	1.5. 
	Pasākumu rīkošanas izmaksu attiecināmība, ja bijusi dzeltenā/oranžā brīdinājuma ziņojumi par, piemēram, gaisa apdraudējumiem un force-major apstākļos pasākumu nākas atcelt vai pārtraukt. Vai ir arī ieteikumi par veicamajām procedūrām, ziņošanas pasākumiem? Ko no šādām situācijām vērtē projekta uzraugošā institūcija? Daļa izdevumu rodas pirms pasākuma, par citiem - noslēgti līgumi.

(08.09.2026. semināra jautājums)
	Saņemot oranžo brīdinājumu par, piemēram, apdraudējumu gaisa telpā, ir nekavējoties jārīkojas un primārais ir personāla, pasākumu dalībnieku un sabiedrības drošība. Ja nepieciešams, pasākums ir jāpārtrauc, jāatceļ vai jāpārceļ. 
Pēc apdraudējuma beigām jādokumentē situācija rakstiski par atcelto/pārcelto pasākumu vai projekta darbību, pievienojot pamatojošo informāciju. 
Nepieciešams saglabāt saraksti ar pakalpojumu sniedzējiem, sadarbības partneriem par pasākuma atcelšanu/pārcelšanu, kas radušies tiešā gaisa telpas apdraudējuma vai noteikto drošības pasākumu dēļ. 
Obligāti jāsazinās ar savu projekta atbildīgo projektu vadītāju no CFLA puses, kad ir skaidrs, ka incidenta dēļ rodas risks nesasniegt rādītājus vai projekta mērķi, kā arī ja pastāv būtiska novirze no laika grafika. 
CFLA lems par radušos zaudējumu jeb jau apmaksāto izdevumu attiecināšanu, ņemot vērā šādus apsvērumus:
•	Atbilstoši noslēgtajam pakalpojuma līgumam, līdzekļus nav iespējams atgūt – FS ir veicis visas darbības, lai atgūtu iztērētos līdzekļus, bet to nav iespējams izdarīt.
•	Dokumentēts pamatojums un izdevumu saistība ar projektu – var attiecināt tikai faktiski radušos izdevumus, ko pakalpojuma sniedzējs var pamatot/ pierādīt ar dokumentiem. 
Detalizēts apkārtraksts CFLA mājaslapā: https://www.cfla.gov.lv/lv/jaunums/es-fondu-projektu-istenotajiem-ka-rikoties-ja-krizes-situacijas-ietekme-projekta-norisi 

	2. Studentu inovāciju pieteikumu (SIP) īstenošanas jautājumi

	2.1. 
	Vai granta īstenošanas laikā ir iespējams mainīt granta apjomu - no mazā un lielo?
	Granta apmēra mainīšana SIP īstenošanas laikā nav atbalstāma, ņemot vērā, ka "mazais grants" ir paredzēts inovācijas idejas izstrādei un sākotnējai pārbaudei, savukārt "lielais grants" inovāciju idejas attīstībai uz jau esošas koncepcijas pierādījuma bāzes. SIP vērtēšanas ekspertu komisijai, apstiprinot SIP, ir jāizvērtē atbilstība mazajam vai lielajam grantam un attiecīgi piemērojamā maksimālā fiksētā maksājuma likme, atbilstoši fiksētās summas maksājuma piemērošanas metodikai (metodika) (metodikā noteikts, ka finansējuma saņēmējam (FS) ir pienākums izstrādāt kritērijus, kas nosaka atbilstību pieteikumu veidam- inovācijas idejas izstrādei un sākotnējai pārbaudei vai inovāciju idejas attīstībai uz jau esošas koncepcijas pierādījuma bāzes, un atbilstošas prasības). Ir pieļaujams, ka studentu komanda secīgi piesakās sākumā uz mazo grantu un pēc tā izpildes uz lielo.


	2.2. 
	Vai metodikas 2.pielikumā noteiktās minimālās SIP īstenošanas procesa metodiskās fāzes ir obligāts nosacījums, kas jānodrošina katram komandas dalībniekiem, aptverot visu tematiku, vai komanda var zināšanas apgūt selektīvi tā, lai kopumā visi komandas dalībnieki var nodrošināt nepieciešamo obligāto zināšanu aptvērumu?    

	Visiem komandas dalībniekiem, kas ir SIP  komandas sastāvā,  ir jānodrošina obligāto metodisko fāžu īstenošana.

	2.3. 
	Vai SIP vērtēšanas komisijas noslēguma protokolā ir jābūt norādītām SIP summām? 
	Noslēguma protokolā nepieciešams dokumentēt ekspertu vērtējumu par noslēguma atskaites apstiprināšanu, t.sk. sākotnēji apstiprinātā budžeta projekta atbilstību sasniegtajiem rezultātiem, konkrētu summu atkārtota norādīšana  noslēguma protokolā nav obligāta. 
(!) Īstenošanas laikā SIP sākotnēji apstiprinātais individuālā vienreizējā maksājuma budžeta projekts nav grozāms.


	2.4. 
	Inovāciju pieteikumus īsteno studējošais vai studējošo komanda, bet, jau sagatavošanas posmā komandā iekļauj nestudentu, kas ar savu kompetenci palīdz īstenot pieteikumu, vai tas ir pieļaujams?  
 
Piemērs: 2 studenti (maģistri) + viņu docētājs + IT speciālists, kuri bez atlīdzības palīdz īstenot pieteikumu un kuru loma ir aprakstīta un pēc būtības nepieciešama. Studentu darba vadītājs būtu no industrijas. Līgumu slēgsim ar visu komandu tai skaitā ar docētāju un IT speciālistu, jo pieteikumā būs pamatota viņu loma, nozīme. Vai tas ir pieļaujams? saprotams, ka prasmju pilnveidošanas kontekstā skatāmies tikai šos 2 studējošos. 

	Atbilstoši metodikai, katra FS atbildībā ir izstrādāt līguma formu, kas tiek noslēgts starp SIP īstenotāju/-iem un FS par pieteikuma īstenošanu. Speciālisti, kas ar savu kompetenci palīdzēs studentu komandai īstenot ideju, nav nosakāmi kā komandas dalībnieki (tā nav SAMP pasākuma mērķa grupa), bet gan, atbilstoši lomai- komandas mentori, darbu vadītāji, individuālo konsultāciju sniedzēji vai cits. Nosakot atbalsta personāla pienākumus, vēlams tos sasaistīt ar metodisko fāžu izpildi, ja tas ir attiecināms.


	2.5. 
	Vai fiksētās summas maksājumu drīkst izmantot, lai apmaksātu SIP īstenošanai nepieciešamo universitātes laboratoriju izmantošanu, atbilstoši laboratorijas pakalpojumu cenrādim?

	Izmaksas (par laboratorijas izmantošanu) ir jāparedz SIP izmaksu tāmē. Izmaksu atbilstību ir jāvērtē SIP vērtēšanas ekspertu komisijai. Ja tā ir augstskolas laboratorija, tad, ja iespējams, studentiem vēlams nodrošināt informāciju par laboratorijas izmaksām, lai tās korekti var iekļaut tāmēs. 
Ja laboratorijas ir bez cenrāža (bezmaksas), līgumos ar studentiem jāparedz, ka augstskola nodrošina pieejamību laboratorijām, vai arī tas jau sākotnēji jānosaka konkursu nolikumos, tā kā testēšana laboratorijas vidē ir obligāti izpildāma metodiskā fāze pieteikumu īstenošanas laikā.

(!) Vērtējot izmaksu atbilstību, ekspertu komisijai ir jānodrošina kontrole, ka par līdzīgām preču vai pakalpojumu grupām SIP izmaksu tāmēs ir noteiktas līdzīgas cenas un tās atbilst tirgus cenai, vai arī lēmuma dokumentos ir jāpamato cenu atšķirības.


	2.6. 
	Iekšējās iegādes - kas būtu jāņem vērā, ja plānojam piedāvāt studentiem izmantot universitātes laboratorijas (gadījumi, kad ir apstiprināts cenrādis un, kad nav cenrādis);  
 



 
	

	2.7. 
	Vai ir atbalstāmi iekšējie maksājumi starp struktūrvienībām (piemēram, laboratoriju izmantošana)?

	Fiksētās summas maksājuma pamatojošais dokuments, kas iesniedzams Centrālajā finanšu un līgumu aģentūrā (aģentūra), ir FS lēmumu par SIP noslēguma atskaites apstiprināšanu, kas ietver ekspertu komisijas argumentētu lēmumu par SIP īstenošanas un sasniegto rezultātu apstiprināšanu, tai skaitā  izvērtējot pieteikuma plānoto rezultātu un sākotnēji apstiprinātā budžeta projekta atbilstību sasniegtajiem rezultātiem. 

Iekšējos maksājumus un apmaksu par studentu veiktajām iegādēm aģentūra nepārbauda, tā ir pašu FS atbildība.

Iekšējos noteikumos var paredzēt iespēju darbiniekiem/studentiem līdz noteiktai summai iegādāties minētās preces (piemēram, materiālus, iekārtas) tikai tad, ja to kopējā paredzamā līgumcena nesasniedz Publisko iepirkumu likuma (PIL) piemērošanas slieksni, darbiniekiem/studentiem nepieciešamo līdzīgo preču paredzamo līgumcenu summējot ar pasūtītāja pamatdarbībā un projektos, ja tādi tiek īstenoti, nepieciešamajām vienlaikus plānojamām vajadzībām. Attiecīgi iestāde (PIL subjekts) uz iesnieguma vai čeka pamata varētu atlīdzināt darbiniekam/studentam radušos izdevumus, ja tiek ievēroti iepriekš minētie iepirkumu plānošanas nosacījumi, tajā skaitā plānojot iestādes iepirkumus kopumā.  


	2.8. 
	Vai fiksētās summas maksājumu drīkst izmantot, lai apmaksātu ar materiālu piegādi saistītās izmaksas, piemēram, piegādes izmaksas pasūtot no Amazon? 
Kāda ir labā prakse par fiksētās summas maksājuma izdevumiem norēķinoties ar preču platformām, kuras nenodrošina individualizētu priekšapmaksas rēķinu sagatavošanu, bet iespējami vienīgi norēķini ar maksājumu karti, piemēram, Amazon/eBay? Vai standarta Amazon/eBay pirkuma “order confirmation” vai čeks fiziskai personai bez projekta finansējuma saņēmēja/sadarbības partneru datiem ir izmantojams kā attaisnojuma dokuments fiksētās summas maksājuma izdevumiem. 

	

	2.9. 
	Vai no fiksētā maksājuma komanda drīkst iegādāties UV lampas un gaisa mitrinātāju, kuriem cena ir zem 500 EUR un pēc vispārpieņemtās prakses tie nav klasificējami kā pamatlīdzekļi, bet mazvērtīgais inventārs. Paredzēts, ka lampas strādās nepārtrauktā režīmā vairākus mēnešus un to darba mūžs varētu būt līdzvērtīgs inovāciju pieteikuma īstenošanas laikam (6 mēnešiem). Vai šīs pozīcijas tiks attiecināmas no projekta izmaksām? 

	Ja materiālu iegāde ir pamatota, ņemot vērā studentu pieteikumā plānotos darbus un sasniedzamo rezultātu un SIP vērtēšanas komisija to ir akceptējusi studenta pieteikuma budžeta projektā, izdevumi ir attiecināmi.
 
 Ja izdevumi ir iekļauti SIP budžetā un to ir apstiprinājusi komisija, tie ir attiecināmi fiksētā maksājumā ietvarā un nav attiecināmi tiešajās attiecināmajās izmaksās. Aģentūra kā fiksētās summas maksājuma pamatojošais dokument ir iesniedzams  finansējuma saņēmēja lēmumu par pieteikuma noslēguma atskaites apstiprināšanu.


	2.10. 
	Kāda ir labā prakse, vai SIP budžeta plānā nepieciešams paredzēt visas izmaksas un katrai pozīcijai nepieciešama tirgus izpēte pirms pieteikuma iesniegšanas, vai var norādīt tikai plānotās preces un pakalpojumus ar indikatīvu izmaksu summu, vai tāmē var iekļaut izmaksas neparedzētiem gadījumiem.   
	Tāmē nevar iekļaut izmaksas neparedzētiem gadījumiem. Katrai fiksētās summas maksājuma piemērošanas metodikā norādītajai pozīcijai un summai ir jābūt pamatotai un atbilstošai plānotajām darbībām SIP. Atbilstības izvērtējums ir SIP vērtēšanas ekspertu komisijas uzdevums. 
Fiksētās summas maksājums tiek piemērots katram pieteikumam individuāli, ko exante (pirms SIP īstenošanas uzsākšanas) izvērtē un apstiprina SIP vērtēšanas komisija (idejas īstenošanas laikā noteiktais individuālais fiksētā maksājuma apmērs nav grozāms).
Atbilstoši metodikas 12.1.3. punktam, FS, izstrādājot studentu pieteikumu atlases un pieteikumu rezultātu izvērtēšanas kārtību, jāparedz, ka ekspertu komisija apstiprina katru pieteikumu, tai skaitā izvērtē katrā pieteikumā definēto plānoto sasniedzamo rezultātu un izmaksu pamatotību - katrai izmaksu pozīcijai izvērtē iesniegtos izmaksu aprēķinus, pamatojošos dokumentus (cenu aptaujas, statistikas dati, iepriekšējā pieredze, citas vienkāršotās izmaksas utt.), nepieciešamības gadījumā veic korekcijas iesniegtajā budžeta projektā, un apstiprina individuālā vienreizējā maksājuma budžeta projektu un plānotos sasniedzamos rezultātus;  
 
(!) Vērtējot izmaksu atbilstību, ekspertu komisijai ir jānodrošina kontrole, ka par līdzīgām preču vai pakalpojumu grupām SIP izmaksu tāmēs ir noteiktas līdzīgas cenas un tās atbilst tirgus cenai, vai arī lēmuma dokumentos ir jāpamato cenu atšķirības.


	2.11. 
	Vai varam piešķirt grantu, ja studējošajam jau ir uzņēmējdarbība, bet tā nav saistīta ar  studenta idejas īstenošanu? Vai tas nozīmē, ka tas jau sākumā ir de minimis? 

Ko darīt, ja tikai 1 studējošajam no komandas jau ir uzņēmējdarbība?
Skolēnu uzņēmumi: https://jalatvia.lv/bsmu#registracija   - vai Jums ir pieredze, ko darīt ar skolēniem, kuri vēlētos kļūt par daļu no komandas kopā ar studējošo, bet viņiem jau ir skolēnu uzņēmums. Viņi vēlās attīstīt savu ideju tālāk SIP ietvaros. Vai tas būtu de minimis atbalsts jau? Vai to var nodalīt?  
	Ja ideja, ar kuru studenti startē projektā nav saistīta ar esošo uzņēmumu, tad grantu var piešķirt, izvērtējot nesaimnieciskuma raksturu (izvērtējams ir jādokumentē). Ja ideja ir saistāma ar jau eksistējošu uzņēmumu (saistīts ar studenta komercdarbību), tad grants nav atbalstāms. Pasākuma ietvaros de minimis atbalsts nav piešķirams jau esošas saimnieciskās darbības atbalstam.

Ja kāds no komandas dalībniekiem jau veic saimniecisko darbību,  var pieteikties studentu idejas īstenošanai, nodalot šo ideju kā nesaimniecisku darbību. Nodalīšana,  nosacījumi, vērtēšanas kritēriji ir jāatrunā un ir jādokumentē komisijas protokolos un lēmumos. Ja projekta ietvaros paredzēts piešķirt de minimis atbalstu, FS pirms atbalsta piešķiršanas ir jāizstrādā un ar sadarbības iestādi jāsaskaņo de minimis atbalsta piešķiršanas kārtība.  
Ja skolēnu uzņēmums attīsta savu ideju, jāpārbauda, vai nav piešķirts atbalsts kādās citās programmās (piemēram EM pasākumos), novēršot DF.

(!) Nav pieļaujama situācija, ka no ideju bankas izvēlēta konkrēta komersanta pieteikta ideja, komersantam piederošs intelektuālais īpašums, ko students attīsta studentu inovāciju pieteikuma ietvaros;


	2.12. 
	Kas notiek,  ja tiek konstatēti nodokļu parādi lemjot par De minimis piešķiršanu? 
	Ja, lemjot par de minimis atbalsta piešķiršanu, tiek konstatēts nodokļu parāds, atbalstu piešķirt nedrīkst. FS informē pretendentu un nosaka termiņu nodokļu parāda nomaksai. Ja parāds tiek nomaksāts un VID datubāzē vairs neuzrādās (izņemot gadījumus, kad maksājumu termiņi ir oficiāli pagarināti), atbalsta piešķiršana var turpināties. Ja parāds netiek nomaksāts, de minimis atbalstu nepiešķir.


	2.13. 
	Kāda sasniegto rezultātu apliecinoša dokumentācija ir nepieciešama prototipiem, kas ir projekta sasniedzamais rezultāts? Prototipi tiks izstrādāti SIP ietvaros, izmantojot fiksēto maksājumu. 
Vai ir nepieciešama to uzskaite finansējuma saņēmēja grāmatvedībā? 
Cik ilgi ir jānodrošina fizisko/virtuālo (piemēram, aplikācija) prototipu glabāšana? 
Vai komandas drīkst izmantot fizisko/virtuālo prototipu pēc pieteikuma īstenošanas beigām?   

	Kā apliecinošais dokuments prototipiem ir noslēguma vērtēšanas protokols, kurā ir norādīts komisijas lēmums par izstrādāto prototipu.
Ja prototips tiks uzskaitīts FS grāmatvedībā- uzskatāms ka tiek atzīts kā intelektuālais īpašums, kas pieder FS. Turpmākā prototipa izmantošana pēc pieteikuma īstenošanas beigām ir jāvērtē atbilstoši iekšējiem noteikumiem intelektuālā īpašuma (IĪ) pārvaldībā. 
Projekta ilgtspēju, atbilstoši MK noteikumu Nr.82 62.punktam, FS nodrošina 5 gadus pēc noslēguma maksājuma veikšanas, saskaņā ar FS intelektuālā īpašuma politiku, ciktāl netiek skartas komercintereses (ja attiecināms). 
Ja prototips tiek atzīts kā FS IĪ, tas ir jāatsavina atbilstoši vienlīdzības principam (publiskā izsole), lai varētu turpināt darbu ar to. 


	2.14. 
	Kādi ir nosacījumi/prasības prototipiem, kas ir projekta sasniedzamais rezultāts? Vai ir definīcija, ko nozīmē “prototips”?  Vai ir jānodrošina prototipa atbilstība MK noteikumu Nr. 82 anotācijā minētajai Ekonomiskās sadarbības un attīstības organizācijas (OECD) inovācijas definīcijai? Kā to ir nepieciešams dokumentēt un kas un kā apliecina atbilstību?  

	Prototipa atbilstību pašu FS programmā vai atlasē noteiktajām prasībām izvērtē ekspertu komisija jeb tā ir FS atbildība noteikt prototipa definējumu programmas ietvarā. Komisija pieņem pamatotu lēmumu, norādot, vai radītais prototips atbilst programmas mērķim un līmenim un vai tas ir pieņemams kā sasniegts rezultāts. Komisijai arī ir jāizvērtē, vai risinājums ir inovatīvs, izvērtēšanā ņemot vērā starptautiski atzītas inovācijas definīcijas. Papildu apliecinājums nav nepieciešams — pietiek ar vērtēšanas komisijas pamatotu lēmumu par sasniegto rezultātu atzīšanu un lēmumu, vai sasniegtais rezultāts ir inovatīvs.

	2.15. 
	Vai students, kurš atrodas akadēmiskajā atvaļinājumā ir mērķa grupa un vai var piedalīties pieteikuma īstenošanā. 
	MK noteikumu Nr. 82  6.1. punkts nosaka, ka pasākuma mērķa grupa ir bakalaura, profesionālo studiju, maģistra, doktora vai rezidentūras studiju programmās studējošie, profesionālo un vispārējo izglītības iestāžu skolēni. Ņemot vērā, ka akadēmiskā atvaļinājuma laikā, students nestudē, viņš nav iekļaujams mērķa grupā un nevar piedalīties pieteikuma īstenošanā. 


	2.16. 
	Vai FS ir saistošs  MK noteikumu Nr. 818 4. punkts par stipendiāta sekmību – vai FS pirms mērķstipendijas izmaksas ir jāpārbauda, vai komandu dalībnieki ir sekmīgi un vai drīkst projektā mērķstipendiju izmaksāt nesekmīgam komandas dalībniekam?
	Lai gan 1.1.1.7. pasākuma noteikumi neierobežo stipendiju izmaksu nesekmīgiem studējošajiem, FS ir jāizvērtē finansējuma piešķiršanas jēgpilnums un vispārējo stipendiju piešķiršanas principu piemērošana. Tādēļ aicinām FS SIP nolikumos noteikt sekmības pārbaudi pirms mērķstipendijas izmaksas atbilstoši augstskolas vispārējiem normatīvajiem aktiem, kur tiek regulēta rīcība/nosacījumi nesekmības gadījumā.


	2.17. 
	Kas notiek gadījumos, ja SIP īstenošanā tiek izlietota mazāka summa nekā apstiprināta fiksētajā maksājumā? Piemēram, apstiprināta 3506,- eur, bet gala rezultātā izlieto mazāk.
	Aģentūra veic maksājumu par apstiprināto summu, pārbaudes par faktiski izlietotajām summām netiek veiktas. FS jāstrādā atbilstoši metodikai – SIP vērtēšanas komisija ir atbildīga par sasniedzamo rezultātu un plānoto izmaksu pamatotības izvērtēšanu, nepieciešamības gadījumā veicot korekcijas iesniegtajā budžeta projektā. Iekšējās kontroles sistēmas pārbaudes ietvarā, aģentūra var veikt pārbaudi par ekspertu komisijas lēmumu pieņemšanu, t.sk. veicot  budžeta tāmju izmaksu aprēķinus.


	2.18. 
	Vai darbs ekspertu komisijā var būt ar atlīdzību? 
	Jā, SIP vērtēšanas komisijas darbs var tikt noteikts par atlīdzību, tas atbilst MK noteikumu Nr. 82  37.1.2.2. punktā noteiktajām cita projekta īstenošanas personāla tiešajām attiecināmajām izmaksām. Uz cita projekta īstenošanas personālu attiecas projekta īstenošanas personāls – studentu darbu vadītāji, SIP vērtēšanas eksperti, lektori, tehnoloģiju eksperti, laboranti iekārtu apkalpošanai SIP ieviešanas laikā u. c. personas, kas iesaistās studentu inovāciju programmas īstenošanā, tai skaitā eksperti, kas vada inovāciju darbnīcas u.c. studentu inovāciju programmas aktivitātes, uzņēmuma izaugsmes treneri (kouči), studentu darbu vadītāji, kuri iesaistās studentu darbu vadīšanā visa inovāciju pieteikuma īstenošanas laikā.


	2.19. 
	Vai ir kāda vienota forma, kuru aģentūra var piedāvāt, kur katrs komisijas loceklis apliecina, ka nav interešu konfliktā? 
	Interešu konflikta neesamības apliecinājuma formas izstrāde ir FS pašu atbildība. Sagatavojot apliecinājuma formu, aicinām izvērtēt, lai tas nebūtu tikai formāls apliecinājums par Eiropas Parlamenta un Padomes regulas (ES) Nr. 2024/2509 61. panta prasību ievērošanu, parakstītājam ir jāizprot tā būtība un jāuzņemas atbildība, izvērtējot interešu konflikta iespējamību savā rīcībā, un, ja pastāv aizdomas par neobjektivitāti, par to nekavējoties jāziņo un jāatturas no attiecīgā SIP izskatīšanas.


	2.20. 
	Vai nesasniegts plānotais rezultāts SIP īstenošanas beigās ir uzskatāms kā sasniegts rezultāts? 
	Nesasniegts plānotais rezultāts pats par sevi nevar tikt uzskatīts par sasniegtu, tomēr programmas mērķis ir studējošo mācīšanās process, kura rezultātā tiek attīstītas studējošo inovācijas spējas un uzņēmīgums. Būtiskākais kritērijs ir visu obligāto metodisko fāžu izpilde, atbilstoši metodikas 2. pielikumam. Izmaksu attiecināmību un rezultāta sasniegšanu apliecina FS lēmums par noslēguma atskaites apstiprināšanu. Sākotnēji apstiprinātā budžeta atbilstības izvērtēšana faktiski sasniegtajam rezultātam ir ekspertu komisijas kompetencē. Ja komisija secina, ka SIP komanda ir izpildījusi obligātās metodiskās fāzes, budžeta izlietojums ir samērīgs ar faktiski sasniegto/daļēji sasniegto rezultātu, noslēguma atskaitē ir ietverts idejas attīstības progresa novērtējums atbilstoši metodikas 12.7.2. apakšpunktam, kas ļauj spriest par plānoto rezultātu nesasniegšanas iemesliem  un ir darīts viss iespējamais, lai sasniegtu rezultātu un skaidrojumi ir pamatoti, lai apstiprinātu noslēguma atskaiti, fiksētās summas maksājums ir attiecināms.


	2.21. 
	Vai vienreizējās mērķstipendijas jeb naudas balvas maksimālais apmērs vienam komandas dalībniekam ir ierobežots, vai vienreizējās mērķstipendijas vienīgais ierobežojums ir 5000,00 EUR komandai. Piemēram, par 1. vietu komandai piešķir naudas balvu 4000,00 EUR, savukārt komandā ir 4 dalībnieki, kas vienojas šo summu sadalīt vienādās daļās, t.i. katram komandas dalībniekam tiek izmaksāti 1000,00 EUR. Vai tas ir atbalstāmi?

	Vienīgais ierobežojums ir 5000 EUR komandai, tālāka naudas balvas sadalīšana ir FS atbildībā. Nosacījumu par naudas balvas sadalīšanu starp komandas locekļiem savlaicīgi jāparedz, piemēram, konkursa  nolikumā vai citos iekšējos dokumentos.
Ja paredzēts vienreizējo stipendiju par godalgotu vietu paredzēt konkrētu mērķu izlietošanai, tā ir stipendijas devēja un konkursa uzvarētāja savstarpēja vienošanās, kas ir paredzēta gan konkursa nolikumā, gan līgumā par stipendijas piešķiršanu. 


	2.22. 
	Vai SIP īstenošanā var piedalīties studējošais, kurš SIP īstenošanas laikā absolvēs universitāti? 
	MK noteikumi Nr. 82 nosaka, ka pasākuma mērķa grupa ir bakalaura, profesionālo studiju, maģistra, doktora vai rezidentūras studiju programmās studējošie. Arī pasākuma mērķis ir sekmēt studentu inovāciju pieteikumu īstenošanu, bet studentu inovāciju pieteikums ir risinājums, ko izstrādā studējošais vai studējošo komanda. Līdz ar to persona, kura projekta īstenošanas laikā absolvē un zaudē studējošā statusu, vairs neatbilst pasākuma mērķa grupai un nevar turpināt dalību projektā. Attiecīgi studentu inovāciju pieteikuma īstenošanā var piedalīties tikai personas, kuras visā dalības periodā saglabā studējošā statusu.  Tas ir saistīts arī ar nacionālā rādītāja “studējošo, tostarp doktora grāda pretendentu, skaits, kuriem pilnveidotas inovāciju un uzņēmējspēju kompetences” uzskaiti un obligāto metodisko fāžu izpildi atbilstoši fiksētās summas maksājuma metodikai, kas var būt sarežģītāk izpildāms absolventa gadījumā. 

	2.23. 
	Vai studējošo komanda idejas budžeta projektā var iekļaut kursus (piemēram, Motion Design With Figma: Animations, Motion Graphics, UX/UI, Komunikācija, kas veido bērna drošības sajūtu)  kā pakalpojuma izmaksas? 
	MK noteikumu Nr. 82 anotācijā ir noteikts, ka 1.1.1.7. pasākumā ir paredzēts izstrādāt fiksētās summas maksājuma metodiku šādām izmaksām: 1. materiālu un pakalpojumu izmaksas, tostarp laboratoriju, testēšanas aprīkojuma, projektēšanas iekārtu izmantošanas, analīžu veikšanas, materiālu nodrošinājuma un specializēto mācību izmaksas; […]. Līdz ar to studentu inovāciju pieteikuma budžeta projektā var iekļaut minētos kursus, ja tie ir saistīti ar konkrētā pieteikuma īstenošanu un ir pierādāms, ka tie ir nepieciešami idejas īstenošanai, bet ekspertu komisijas pienākums ir izvērtēt izmaksu pamatotību atbilstoši studentu inovāciju pieteikumam.

	2.24. 
	Vai projekta vērtēšanā kā primārais kritērijs tiek ņemta vērā pieteikuma starpdisciplinaritāte vai komandas pārstāvju starpdisciplinaritāte.

	SAM MKN 4. punkts nosaka, ka tai skaitā tiek sniegts atbalsts starpdisciplināriem studējošo inovāciju pieteikumiem, kas nozīmē, ka ne visiem pieteikumiem ir jābūt starpdisciplināriem. Studentu inovāciju pieteikumu vērtēšanas kritēriji ir augstskolas pārziņā, bet, lai pieteikumu ieskaitītu SAM MKN 7.2.6. apakšpunktā noteiktajā rādītājā, tiek ņemta vērā komandas pārstāvju starpdisciplinaritāte.


	2.25. 
	Kādi kritēriji jāizpilda pieteikumam un/vai komandai, lai to varētu uzskatīt par starpdisciplināru SAM MKN nacionālā rādītāja izpratnē.
Kas SAM MKN izpratnē tiek saprasts ar Latvijas izglītības tematisko grupu pārstāvjiem – kā šie pārstāvji tiek definēti un kādi kritēriji piemērojami, lai noteiktu atbilstību SAM MKN 7.2.6.punktā noteiktajam nacionālajam rādītājam.
	Lai pieteikumu ieskaitītu SAM MKN 7.2.6. apakšpunktā noteiktajā rādītājā, pieteikumiem  ir jābūt īstenotiem starpdisciplinārās komandās, kurās piedalās vismaz divu Latvijas izglītības tematisko grupu pārstāvji. Latvijas izglītības tematisko grupu pārstāvji tiek noteikti atbilstoši MK noteikumiem Nr. 322 “Noteikumi par Latvijas izglītības kvalifikāciju”, kas nosaka izglītības tematiskās grupas. Par tematiskās grupas pārstāvi tiek uzskatīts students, kura studiju programma ir konkrētajā izglītības tematiskajā grupā. Līdz ar to, lai pieteikumu ieskaitītu SAM MKN 7.2.6. apakšpunktā noteiktajā nacionālajā rādītājā, tiek vērtēts, vai pieteikuma komanda ir starpdisciplināra – vai tajā piedalās studenti no vismaz divām atšķirīgām izglītības tematiskajām grupām. Pozitīvi ir vērtējams tas, ja šādas komandas rezultātā rodas arī starpdisciplinārs pieteikums, taču tas nav noteicošais, lai pieteikums tiktu ieskaitīts šajā rādītājā. 


	2.26. 
	Kā tiek veikta nacionālo rādītāju uzskaites piemērošana – ja projekta vērtēšanā kā primārais kritērijs tiek ņemta vērā pieteikuma starpdisciplinaritāte un konkrētais pieteikums tiek īstenots vairākās jomās, vai šādu pieteikumu ir iespējams vienlaikus uzskaitīt gan SAM MKN 7.2.5. punktā, gan 7.2.6. punktā noteikto rādītāju ietvaros.
	Ja pieteikums ir saistīts ar mākslīgā intelekta tehnoloģijām, iekšējo un ārējo drošību vai izglītības tehnoloģijām un tajā pašā laikā ir īstenots starpdisciplinārā komandā, kurā piedalās vismaz divu Latvijas izglītības tematisko grupu pārstāvji, tas var tikt ieskaitīts gan SAM MKN 7.2.5., gan 7.2.6. apakšpunktos noteiktajos rādītājos.


	2.27. 
	Labā pieredze, kā ir ieteicams rīkoties un kā rīkojas projektu īstenotāji, kad tiek konstatēta uzņēmējdarbības uzsākšana, kas ir saistāma ar studentu inovāciju grantu programmu.

(08.09.2026. semināra jautājums)
	Rīcība, konstatējot uzņēmējdarbības uzsākšanu SIP īstenošanas laikā, kas ir saistāma ar studentu inovāciju grantu programmu noteikta MKN Nr.82 64.punktā: “Ja inovāciju pieteikumu īstenošanas ietvaros tiek konstatēts atbalsts saimnieciskās darbības veikšanai (proti, inovāciju pieteikuma īstenotājs uzsāk saimniecisku darbību, dibina jaunuzņēmumu) un atbalsts ir kvalificējams kā komercdarbības atbalsts, FS, atbilstoši savai izstrādātajai de minimis atbalsta piešķiršanas kārtībai lemj par de minimis atbalsta piešķiršanu inovāciju pieteikuma īstenotājam saskaņā ar  Regulu Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam un normatīvajiem aktiem par de minimis atbalsta uzskaites un piešķiršanas kārtību.
De minimis atbalsta uzskaites un piešķiršanas kārtība, izmantojot de minimis atbalsta uzskaites sistēmu noteikta MK noteikumos Nr.715.


	2.28. 
	Cik ilgā termiņā no gala vērtēšanas rezultātu paziņošanas brīža/ projekta cikla pabeigšanas brīža uzraugošā iestāde pieprasīs datus par veiktajām pārbaudēm attiecībā uz personas datu pārbaudi komercdarbības reģistros? Cik ilgi šādi dati jāuzkrāj gadījumos, kad saimnieciskā darbība nav uzsākta/reģistrēta? [..] Vai projekta īstenotājs drīkst dzēst apstrādātos, sensitīvos personu datus par studentu inovāciju grantu programmu beidzējiem (kuri nav uzsākuši saimniecisko darbību), piemēram, 6 mēnešus pēc programmas (cikla) pabeigšanas? [..]

(08.09.2026. semināra jautājums)
	De minimis atbalsts tiek fiksēts gadījumos, kad students sadarbības laikā ar studentu inovāciju fondu uzsāk saimniecisku darbību, De minimis atbalsta piešķiršanu vērtē tad, ja pieteikuma īstenošanas ietvaros/rezultātā konstatē atbalsta sniegšanu komercdarbībai. Komercdarbības atbalsta piešķiršana ir vērtējama līdz SIP gala rezultāta izvērtēšanas brīdim, pēc tam nav jāveic pārbaudes komercdarbības reģistros.
Vienlaikus, FS atbildībā ir intelektuālā īpašuma tiesību aizsardzības nodrošināšana. FS ir pienākums izvērtēt projekta ietvaros radītos produktus un pakalpojumus no intelektuālā īpašuma aizsardzības aspekta, kā arī dokumentēt izvērtējumu. Datu pārbaude veicama gadījumos, kad tiek identificēts aizsargājams intelektuālais īpašums. 
Vienlaikus FS jānodrošina projektā paredzēto rezultātu ilgtspēju piecus gadus pēc noslēguma maksājuma veikšanas, paredzot studentu inovāciju pieteikumu rezultātu publisku pieejamību saskaņā ar finansējuma saņēmēja intelektuālā īpašuma politiku (tiktāl, ciktāl netiek skartas komercintereses, ja attiecināms).


	2.29. 
	Vai uzraugošā institūcija ir identificējusi kādas pēc MK noteikumiem uz programmu attiecināmas izmaksas, kuras tomēr nav vēlams iekļaut studējošajiem inovāciju īstenošanas tāmēs?

(08.09.2026. semināra jautājums)
	Atbilstoši metodikas 1. un 2. tabulām, iekļaujamas izmaksas, kas  saistītas ar individuālajām konsultācijām, materiālu un pakalpojumu izmaksām un mobilitāti, savukārt  35.zemsvītras atsauce paredz, ka katra pozīcija jāpamato ar pamatojošo dokumentāciju. Ņemot vērā iepriekš minēto, nav attiecināmas tādas pozīcijas, kā:
•	Neparedzētie izdevumi, 
•	Izdevumi, kuriem nav pamatojošo dokumentu,
•	Nespecifizēti izdevumi (izdevumi, kas varētu rasties, bet nav zināms kādi),
•	Ar SIP īstenošanu nesaistītie izdevumi, piemēram ikdienas ceļa izdevumi, reprezentācijas materiāli. 
Katru SIP pieteikumu jāvērtē individuāli. Vērtēšanas ekspertu komisijai gadījumos, kad SIP budžetā tiek konstatēti tādi izdevumi, kas nav pamatoti vai nav saistāmi specifiski ar SIP īstenošanu, ir jāveic korekcijas SIP budžetā PIRMS pieteikuma apstiprināšanas. Komisijas ekspertīze ir jādokumentē vērtēšanas protokolos.


	2.30. 
	CFLA iepriekš sniegtajā atbildēs tika minēts, ka iespējams atbalstīt specifiskās apmācības - pašlaik metodikā tas tieši nav nolasāms. Lūdzu skaidrot vai iepriekš sniegtā atbilde ir spēkā. (CFLA J&A fails jautājums nr. 2.23.).

(08.09.2026. semināra jautājums)
	Minētā atbilde attiecas uz jautājumu par specializētu mācību kursu izmaksu iekļaušanu SIP budžetā, lai gan metodikā tas konkrēti nav definēts, jāņem vērā t.sk. MK noteikumu Nr. 82 anotācijas apraksts. Mācību izmaksu iekļaušanai SIP budžetā ir jābūt pamatotai, mācību saturam jābūt specializētam uz konkrētās idejas īstenošanas vajadzību, ko izvērtē ekspertu komisija, mācības nevar būt par vispārējām tēmām, kas nav tieši saistāmas ar SIP īstenošanas specifiku.

	2.31. 
	Lūdzam skaidrot iemeslus, kāpēc gadījumā, ja students atbilstoši projekta pieteikumā noteiktās programmas ietvaros īsteno apstiprinātu SIP un prakse uzņēmumā ir šī pieteikuma īstenošanas metodiskā, praktiskā vai eksperimentālā sastāvdaļa, mērķstipendiju var attiecināt kā stipendiju par studentu inovāciju pieteikuma īstenošanu, nevis kā stipendiju par praksi.

(08.09.2026. semināra jautājums)
	Ja uzņēmums, kurā students iziet praksi, ir slēdzis ziedojuma līgumu ar fondu un ziedojis finanšu līdzekļus inovāciju grantu programmai, tad fonds pēc tam šo naudu var novirzīt mērķstipendiju izmaksai, bet šīs stipendijas nav iekļaujamas kā tiešās attiecināmās projekta izmaksas. Ziedojums tiks ieskaitīts kā līdzfinansējums.
MKN anotācijā ir noteikts, ka stipendijas tiek maksātas tikai par studentu inovāciju pieteikuma īstenošanu. Turklāt pieteikumiem ir jābūt īstenotiem, atbilstoši metodikā noteiktajām prasībām. Līdz ar to studentiem stipendija prakses laikā nav attiecināma, bet praksi var apvienot ar pieteikuma īstenošanu (stipendiju turpina maksāt par pieteikuma īstenošanu).

	2.32. 
	Dokumenta Fiksētās summas maksājuma metodikas 15. punktā tiek noteikts, ka individuālo fiksētās summas maksājuma apmēru, kas nepārsniedz metodikas 8. punktā minēto apmēru, attiecina atbilstoši fiksētās summas maksājuma rezultātus pamatojošiem dokumentiem. Rezultāts ir atbilstoši metodikas 11. punktam īstenots pieteikums, savukārt 16. punkts nosaka, ka par rezultāta sasniegšanu liecina finansējuma saņēmēja atbilstoši metodikas 12.7. apakšpunktam apstiprināta pieteikuma īstenotāja/-u noslēguma atskaite par atbilstošu pieteikuma īstenošanu. Par rezultātu pamatojošo dokumentu uzskata finansējuma saņēmēja lēmumu par pieteikuma noslēguma atskaites apstiprināšanu, kas ietver ekspertu komisijas argumentētu lēmumu/ slēdzienu par pieteikuma īstenošanas un sasniegto rezultātu apstiprināšanu tai skaitā atbilstoši metodikas 12.1.4. punktā noteiktajam.
Lai mazinātu administratīvo slogu t.sk. pieteikuma īstenotājiem, lūgums izvērtēt metodikas 12. punktā minēto nosacījumu nepieciešamību, kā arī vienotai nosacījumu izpildes izpratnei, lūgums izstrādāt vienotus atskaites dokumentu paraugus.

(08.09.2026. semināra jautājums)
	12.7. apakšpunktā ietvertie nosacījumi ir nozīmīga gala atskaites sastāvdaļa, kas ļauj izvērtēt pieteikuma īstenošanas gaitu un sasniegtos rezultātus. 
Vienotu atskaites dokumentu paraugu izstrāde netiek plānota. Atskaites dokumentu formas izvēle un izstrāde ir katra FS atbildībā.

	2.33. 
	Par ex ante studentu pieteikumu izvērtējumu. Lūdzam sniegt detalizētas norādes, ko FS var izmantot darbam ar vērtēšanas komisiju par ex ante individuālo pieteikumu izvērtēšanu – VIM 9.punkts un 12.1.3.punkts. Metodikas 8.punktā teikts, ka aprēķinot fiksētās summas maksājumu, var piemērot  statistikas datus, citu objektīvu informāciju vai eksperta slēdzienu. Piemēram: Vai tas, ka komisija pārliecinās, ka studējošais (komanda) ir iekļāvis izmaksas, kas ir saskanīgas ar pieteikuma īstenošanu, t.i. pamatotas;  atbilst attiecināmo izmaksu pozīcijām pēc būtības; ir iekļāvis izmaksu pamatojumu atsaucoties uz vispārīgiem publiskajiem datiem ir/nav pietiekams pamatojums budžeta apstiprināšanai. 
12.1.3. punktā norādīts, ka katrai izmaksu pozīcijai izvērtē iesniegtos izmaksu aprēķinus – lūdzam paskaidrot/sniegt norādes kā to atspoguļot, īpaši gadījumos, kad komisija to vērtē, balstoties uz savu ekspertīzi un pieredzi. Kas ir pietiekams/kas nav pietiekams.  

(08.09.2026. semināra jautājums)
	Metodikas 8. punkts ir pamats metodikā noteiktajam fiksētās summas maksimālā apmēra aprēķinam, nevis SIP budžetu vērtēšanai.
Savukārt metodikas 9. punkts nosaka individuālā fiksētās summas maksājuma apjoma noteikšanas metodi vienam pieteikumam, kas tiek sagatavots katra atsevišķa pieteikuma gadījumā un ko exante izvērtē un apstiprina pieteikuma vērtēšanas komisija. 
Un metodikas 12.1.3. punkts nosaka, ka ekspertu komisija, vērtējot katru pieteikumu, izvērtē izmaksu pamatotību – katrai izmaksu pozīcijai izvērtē iesniegtos aprēķinus, pamatojošos dokumentus (cenu aptaujas, statistikas dati, iepriekšējā pieredze citas vienkāršotās izmaksas utt.), nepieciešamības gadījumā veic korekcijas iesniegtajā budžeta projektā, un apstiprina individuālā vienreizējā maksājuma budžeta projektu.
Metodikas 13.2. punkts nosaka, ka Sadarbības iestādei ir tiesības veikt pārbaudi par ekspertu komisijas lēmumu pieņemšanu, tajā skaitā, veicot budžeta tāmju izmaksu aprēķinus, pamatojošo dokumentu pārbaudi.
Studentu veiktās tirgus izpētes un citādākā veidā sniegtie izmaksu pamatojumiem ir jābūt sasaistē ar SIP īstenošanas vajadzībām, ko pēc tam vērtē komisijas eksperti. Ja eksperti, vērtējot budžetus, konstatē nepietiekoši pamatotas izmaksu pozīcijas, veic korekcijas budžetos vai pieprasa papildu precizējumus jeb pamatojumus, to dokumentējot vērtējumos. Pieņemtie komisijas lēmumi SIP budžeta projektu korekciju veikšanā ir jādokumentē sanāksmes protokolā vai cita veida lēmuma dokumentācijā par SIP apstiprināšanu vai precizējumu pieprasīšanu (ja ir pieprasīti precizējumi, tas nav uzskatāms par gala lēmumu un ir nepieciešams lēmuma dokuments pēc precizējumu izskatīšanas). Ja lēmumu dokumentos ir fiksētas ekspertu komisijas locekļu saskatītās nepieciešamās korekcijas un atbilstoši tās ir veiktas, aģentūra neapšaubīs komisijas dokumentētu ekspertīzi un atsevišķu pamatojuma dokumentu komisijas noteiktajiem precizējumiem nepieprasīs.
Ja komisija ir pārliecinājusies, ka SIP ir iekļautas izmaksas, kas ir saskanīgas ar pieteikuma īstenošanu, tās ir pamatotas, atbilst attiecināmo izmaksu pozīcijām pēc būtības un ir iekļauts izmaksu pamatojums, atsaucoties uz vispārīgiem publiskajiem datiem, un ir veikts aprēķins(vienības/stundas X cena= kopsumma), tas var tikt uzskatīts kā pietiekams pamatojums budžeta apstiprināšanai.


	2.34. 
	Ja pieteikums sākotnēji ir novērtēts kā atbilstošs lielajam grantam, kādos apstākļos īstenošanas laikā varētu secināt, ka tas tomēr atbilst mazā granta līmenim? Savukārt, ja ideja pieteikuma iesniegšanas brīdī vēl atbilst mazajam grantam un tai nav prototipa vai pietiekamas validācijas, kādā brīdī un pēc kādiem kritērijiem tā varētu tikt pārcelta uz lielo grantu?
No pirmā cikla pieredzes mūsu ieskatā būtu lietderīgi šo jautājumu precizēt normatīvajā regulējumā vai metodikā, jo šobrīd nav līdz galam skaidrs, vai granta veida maiņa ir paredzēta kā reāls īstenošanas procesa instruments?

(08.09.2026. semināra jautājums)
	Pašreizējie normatīvie akti neparedz granta veida maiņu īstenošanas procesa laikā.  
Ja pieteikums saturiski neatbilst lielā granta prasībām vai netiek izpildītas metodikā noteiktās metodiskās fāzes (MPV izstrāde un praktiskie testi), vērtēšanas komisijas noslēguma  vērtēšanā var lemt par rezultāta un atskaites neapstiprināšanu. 
Tāpat nav iespējams pārcelt mazo grantu uz lielo grantu, jo katram granta veidam ir jānosaka  (atbilstoši metodikas 12.3.punktam) konkrētas prasības un budžets tiek noteikts un apstiprināts tikai ex-ante (fiksētās summas budžets tiek apstiprināts pieteikumu izvērtēšanas brīdī un īstenošanas laikā vairs nav grozāms). FS pienākums ir izstrādāt kritērijus, pēc kuriem nosakāma atbilstība granta veidam, un atbilstošas prasības.
Granta veida maiņu var paredzēt tikai pieteikuma sākotnējās izvērtēšanas laikā, piemēram, ja komanda piesakās uz “Lielo grantu”, bet komisija izvērtējot saprot, ka pēc pašu FS izvirzītajām prasībām tas atbilst “Mazajam grantam”, komisija var pārcelt pieteikumu, atbilstoši granta veidam.

	2.35. 
	Vai par dubulto finansējumu ir uzskatāma secīga vienas idejas attīstīšana, ja jaunajā pieteikumā ir skaidri definēts nākamais attīstības posms un netiek atkārtoti segtas tās pašas izmaksas?
Vai studentus, kas secīgi īstenojuši mazo un lielo grantu ar vienu un to pašu ideju, nacionālajā rezultāta rādītājā var uzskaitīt atkārtoti?

(08.09.2026. semināra jautājums)
	Secīga vienas idejas attīstība, pārejot no mazā granta uz lielo, nav uzskatāma par dubulto finansējumu, ja lielā granta pieteikumā ir skaidri nodalītas darbības un netiek segtas tās pašas izmaksas, kas bijušas mazajā grantā. Programmas loģika tieši paredz abus šos līmeņus: atbalstu inovācijas idejas izstrādei (mazais grants) vai attīstībai uz jau esošas koncepcijas pierādījuma bāzes (lielais grants). 
Dubultā finansējuma novēršanas prasības nosaka, ka finansējuma saņēmējam ir jākontrolē, lai pieteikumos īstenotās darbības un izmaksas nepārklātos. Tā kā lielā granta pieteikumam kā priekšnosacījums ir nepieciešams koncepcijas pierādījums (kas ir sekmīga mazā granta rezultāts), šāda pēctecība ir saderīga ar programmas mērķiem.
Lai novērstu jebkādus riskus, jaunajā pieteikumā un tā budžeta projektā ir jādefinē un jāpamato jaunas, nākamā posma izmaksu pozīcijas (piemēram, prototipa vai MVP izstrāde un praktiskā testēšana), nodrošinot skaidru nošķirtību no iepriekšējā projektā jau finansētajām darbībām. Finansējuma saņēmēja pienākums noteikt kritērijus granta veidam, atbilstoši metodikas 12.3. punktam.

Nacionālajā rādītājā uzskaitāmas unikālie studenti. Ja students īstenojis mazo grantu un pēc tam ar šo pašu ideju īsteno lielo grantu, tas rādītājā ieskaitāms vienu reizi. Vienlaikus aicinām veikt uzskaiti arī par tiem studējošajiem, kuri ir secīgi apguvuši grantus.


	2.36. 
	Ja komanda nesasniedz plānoto rezultātu, bet iegūst būtisku negatīvu rezultātu? Ja komanda godprātīgi ir veikusi plānoto izpēti, testēšanu un validāciju un tās rezultātā ir pierādījusi, ka sākotnējā hipotēze vai risinājums nedarbojas, vai tas ir uzskatāms par “pieteikuma rezultāta nesasniegšanu”?

(08.09.2026. semināra jautājums)
	Programmas mērķis ir studējošo mācīšanās process, kura rezultātā tiek attīstītas studējošo inovācijas spējas un uzņēmīgums. Būtiskākais kritērijs ir visu obligāto metodisko fāžu izpilde, atbilstoši metodikas 2. pielikumam. Izmaksu attiecināmību un rezultāta sasniegšanu apliecina FS lēmums par noslēguma atskaites apstiprināšanu. Sākotnēji apstiprinātā budžeta atbilstības izvērtēšana faktiski sasniegtajam rezultātam ir ekspertu komisijas kompetencē. Ja komisija secina, ka SIP komanda ir izpildījusi obligātās metodiskās fāzes, budžeta izlietojums ir samērīgs ar faktiski sasniegto/daļēji sasniegto rezultātu, noslēguma atskaitē ir ietverts idejas attīstības progresa novērtējums atbilstoši metodikas 12.7.2. apakšpunktam, kas ļauj spriest par plānoto rezultātu nesasniegšanas iemesliem  un ir darīts viss iespējamais, lai sasniegtu rezultātu un skaidrojumi ir pamatoti, lai apstiprinātu noslēguma atskaiti, fiksētās summas maksājums ir attiecināms.


	2.37. 
	Fāzes – Ņemot vērā, ka programmas ietvaros tiek pilnveidotas studējošo prasmes, lūdzam skaidrot, kā vērtējami gadījumi, kad studējošais vai komanda nav īstenojusi sākotnēji pieteikto ideju tieši tā, kā bija plānots, bet, strādājot ar darba vadītāju, mentoriem u. c., idejas īstenošanas risinājums ir mainījies.
Tāpat lūdzam skaidrot gadījumus, kad komanda īstenošanas gaitā konstatē, ka izvirzītā hipotēze nav apstiprinājusies un attiecīgais produkts tirgū nav nepieciešams. Vienlaikus komanda ir izlietojusi daļu budžeta un izgājusi visas pieteikuma īstenošanas fāzes.

(08.09.2026. semināra jautājums)
	Risinājuma maiņa ir pieļaujama, ja tā neietekmē sākotnēji apstiprināto budžetu, kā arī tiek ievērots fiksētās summas maksājuma 12.1.4. apakšpunkts - ekspertu komisija izvērtē pieteikuma plānoto rezultātu un sākotnējā budžeta projekta atbilstību sasniegtajiem rezultātiem.
Vienlaikus jāievēro Finanšu ministrijas vadlīnijās Nr. 1.1. „Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021. – 2027.gadam ietvaros" noteiktais, ka apstiprinātajā individuālajā fiksētās summas maksājumā nevar tikt veiktas izmaiņas, kas attiecas uz noteikto summu un iepriekš definēto un apstiprināto sasniedzamo rezultātu.

	2.38. 
	Par pieteikumu īstenošanu ar “0”budžetiem. Lūdzam skaidrot, vai atbilstoši MKN Nr. 82 ir pieļaujama inovāciju pieteikumu īstenošana bez individuālā budžeta jeb ar “0” budžetu, proti, komanda vai studējošais īsteno inovāciju pieteikumu, izejot visas fāzes, bet nepiesakās finansējumam tieši sava pieteikuma īstenošanai. Vai šāda pieteikuma īstenošana ir ieskaitāma MKN Nr. 82 7.2.1. punktā minētā rādītāja vērtībā? Anotācijā pašlaik ir iekļauts skaidrojums, kas ierobežo šādu pieteikumu īstenošanu: “Rādītājā ieskaita tos studējošos, kuri ir sekmīgi īstenojuši studentu inovāciju pieteikumus (grantus). Rādītājā skaita unikālās personas.”
Lūdzam skaidrot, kāpēc pieteikumu nevar īstenot bez granta.

(08.09.2026. semināra jautājums)
	Šādu konkursu rīkošana, kur netiek piemērota fiksētās summas maksājuma metodika, nav atbalstāma. Atsevišķos izņēmuma gadījumos ir pieļaujams, ka studentu inovāciju pieteikums tiek īstenots ar “0” budžetu, tajā pašā laikā ievērojot visus fiksētās summas maksājuma metodikā iekļautos nosacījumus. Tas nozīmē, ka šādi pieteikumi un to apstiprināšanas, īstenošanas un gala rezultātu izvērtēšanas kārtība, izņemot budžeta pozīciju, neatšķiras no citiem studentu inovāciju pieteikumiem.

	2.39. 
	Prasība pēc pamatojošās dokumentācijas budžeta veidlapā, lai iesniegtu pieteikumu -> programmās šī pieeja nestrādā, jo komandas nav apguvušas tirgus izpētes metodes (cenu aptaujas, piedāvājumu salīdzinājumu utt.), kā arī pēc definīcijas, piemēram, pirmsinkubācijas programmas ir mērķētas uz inovācijas idejas izstrādi, līdz ar to budžeta plānošana nevar tikt uzskatīta kā rezultatīvs rādītājs. Piedāvājums, ka programmā ir iekļauta ja ne izstrāde, tad budžeta koriģēšana noteiktā brīdī (piemēram, programmas vidū). Tas risinātu arī to, ka šobrīd uz programmas ievadu iesniegtās un apstiprinātās summas nav maināmas, taču komandai, uzsākot darbu programmā, sadarbojoties ar komandas vadītāju un mentoriem, jau procesa laikā rodas jēgpilnas idejas papildinājumiem.

(08.09.2026. semināra jautājums)
	Studentu inovāciju programmas ietvaros atbalstāmā darbība ir citu studentu inovāciju programmas pasākumu organizēšana, kuras ietvaros var tikt organizētas specializētās mācības, tai skaitā par pieteikuma iesnieguma formas sagatavošanu.
Līdz ar to aicinām programmas ietvaros nodrošināt studentiem nepieciešamās zināšanas un prasmes, lai tie būtu sagatavoti pieteikuma izstrādei un iesniegšanai, tai skaitā izprastu pieteikumam noteiktās prasības un spētu atbilstoši sagatavot nepieciešamo pamatojošo informāciju un dokumentāciju.
Vienlaikus jāievēro Finanšu ministrijas vadlīnijās Nr. 1.1. „Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021. – 2027.gadam ietvaros" noteiktais, ka apstiprinātajā individuālajā fiksētās summas maksājumā nevar tikt veiktas izmaiņas, kas attiecas uz noteikto summu un iepriekš definēto un apstiprināto sasniedzamo rezultātu.


	2.40. 
	Komandām uz pieteikuma iesniegšanas brīdi ir prasība sagatavot tirgus izpētes (cenu aptaujas), kas ir pamatojošie pirkuma dokumenti. Daļa šo dokumentu tāpat nav izmantojama un pēc būtības ir lieka, jo universitātē ir jau ar spēkā esošiem centralizētiem iepirkuma līgumiem, kā arī EIS iespēju, kas jāizmanto prioritāri. Līdz ar to jautājums, vai šī prasība pēc tirgus izpētes obligātas veikšanas nav pārskatāma.
Papildus, vēršam uzmanību uz risku, kas ir pilnībā atstāts uz FS (īpaši pieņemot, ka īstenošanas laikā budžetu nav atļauts mainīt) – sagatavojot pieteikumus studējošie balstās uz avotiem, kas pieejami viņiem uz iesniegšanas brīdi, piem. mobilitātes izmaksas 4mēnešus pirms lidojuma būs krietni mazākas nekā tās radīsies FSām reāli pērkot biļetes esošā iepirkuma ietvaros. Tāpat piem., ārvalstu studenti kā references avotu bieži norāda informāciju, kas ir korekta pēc būtības, taču FS nekad to nevarēs izmantot reālā iepirkuma veikšanai (freelance vietnes utt.).

(08.09.2026. semināra jautājums)
	Metodikas noteiktā prasība izmaksu pamatošanai ir ne vien formāla atbilstības izvērtējuma prasība, bet arī veids kā studenti mācās tirgus izpētes veikšanu. Ja studentu veiktās tirgus izpētes nav samērīgas, iestādes centralizētā iepirkuma cena ir atšķirīga- ekspertu komisijai ir jāveic budžeta korekcija. Ekspertu pieņemtajiem lēmumiem par izmaksu labošanu ir jābūt dokumentētiem komisijas sēdes protokolā. 
 Ja ir zināmi tipveida pakalpojumi vai preces, ko studenti regulāri izmanto SIP īstenošanā, aicinām izvērtēt iespēju sagatavot iestādes pakalpojumu/preču cenu lapu. 

Ja studentiem ir pieejams universitātes iepirkumu katalogs un ir zināms, cik maksā pakalpojumi iepirkuma līgumos, tad cenu aptauja nav jāveic.

Vienlaikus skat. atbildi uz 2.41. jautājumu.


	2.41. 
	Par pieteikumu īstenošanu, kuru ietvaros notiek idejas izstrāde un sākotnējā pārbaude. Vēlamies vērst uzmanību un rosināt diskusiju saistībā ar izmaksu plānošanu tieši gadījumos, kas studējošie piesakās idejas izstrādei (turpmāk- mazais grants) – bieži vien idejas izstrādes un sākotnējās pārbaudes stadijā NAV iespējams visas izmaksas ieplānot pirms pieteikuma īstenošanas sākuma, tai skaitā tas būtiski apgrūtina cenu aptauju veikšanu un reālu piedāvājumu saņemšanu. Izmaksu ex ante plānošanas pieeja ir pamatota gadījuma, kad pieteikums jau uz esošās pierādījumu bāzes, kur ir skaidras vajadzības un plānotie izdevumi, taču ne vienmēr piemērojams mazā granta gadījumā.

(08.09.2026. semināra jautājums)
	 
Gadījumos, kad pieteikumam inovācijas idejas izstrādei un sākotnējai pārbaudei nav iespējams pietiekami pamatoti identificēt ar pieteikuma īstenošanu saistītās izmaksas, aicinām izvērtēt, vai ideja ir pietiekami definēta, lai to īstenotu mazā granta ietvaros.

	2.42. 
	Metodiskās fāzes. Ņemot vērā, ka komandas veido dažādu interešu un specializācijas jaunieši, katram no tiem komandā tiek paredzēta sava loma un atbildības. Komandas norāda, ka katrs dalībnieks labprāt fokusētos uz savām prioritātēm un atbildībām iekšējo darbu sadalījumā, bet metodisko fāžu apgūšana nozīmē obligāti iesaistīties teju visos procesos, kas bieži ir neefektīvi. Priekšlikums, ka varētu tikt virzīti MK noteikumu grozījumi, kas paredz, ka visas metodiskās fāzes ir jāsasniedz komandas ietvaros, nevis katram dalībniekam atsevišķi. Vienlaicīgi saglabājot obligātu prasību visai komandai apmeklēt organizētās lekcijas, taču atvieglotu pieprasījumu apmeklēt papildus tīklošanās pasākumus, visiem obligātu darbu pie prototipa izstrādes un citi procesi, kur komandas iekšienē norit organiska un loģiska darāmo darbu un pienākumu sadale rezultāta sasniegšanai.

(08.09.2026. semināra jautājums)
	Programmas mērķis ir studējošo mācīšanās process, kura rezultātā tiek attīstītas studējošo inovācijas spējas un uzņēmīgums, līdz ar to obligāto metodisko fāžu izpilde ir jānodrošina visiem komandas dalībniekiem. Tas saistīts arī ar to, ka pasākuma ietvaros augstskolai ir jāveic studējošo prasmju un attieksmes novērtējums pirms un pēc dalības studentu inovāciju programmā.

	2.43. 
	Vai SIP budžetā var paredzēt elastības finansējumu (piemēram, 5 %) izmaksām, kuras pieteikuma iesniegšanas brīdī nav iespējams precīzi prognozēt, bet kuru nepieciešamība var rasties pieteikuma īstenošanas laikā, pamatojoties uz sasniegtajiem rezultātiem un turpmākajām attīstības vajadzībām?

(08.09.2026. semināra jautājums)
	Atbilstoši fiksētās summas maksājuma metodikas 12.1.3. apakšpunktam ekspertu komisija apstiprina katru pieteikumu, tai skaitā izvērtē katrā pieteikumā definēto plānoto sasniedzamo rezultātu un izmaksu pamatotību un nepieciešamības gadījumā veic korekcijas iesniegtajā budžeta projektā. 

Līdz ar to aicinām ekspertu komisijas, vērtējot pieteikumus, pievērst īpašu uzmanību plānoto izmaksu pamatotībai, tai skaitā izvērtējot, vai pieteikumā norādītais izmaksu apmērs ir atbilstošs sagaidāmajam izmaksu apmēram. Ja, izvērtējot pieejamo informāciju, ir pamats secināt, ka pieteikumā norādītā izmaksu summa var nebūt pietiekama, ekspertu komisija nepieciešamības gadījumā var (ierosināt) veikt korekcijas iesniegtajā budžeta projektā. Ekspertu komisijas ieteiktajām / veiktajām korekcijām ir jābūt pamatotām ar pārbaudāmu informāciju, piemēram, statistikas datiem, iepriekšējo pieredzi vai citu atbilstošu informāciju. Ekspertu komisijas veikto izmaksu korekciju pamatojums un pieņemtais lēmums ir dokumentējams.
Vienlaikus aicinām finansējuma saņēmējus vērst studējošo uzmanību, iesniedzot pieteikumus, izvērtēt plānoto izmaksu apmēru un iespējamo cenu mainību. Gadījumā, ja ir pamats paredzēt, ka izmaksas var palielināties studentu inovāciju pieteikumu īstenošanas laikā, pieteikumā var iekļaut augstāku plānoto izmaksu apmēru (nepārsniedzot metodikas 8. punktā noteikto maksimāli pieejamo fiksētās summas maksājuma apmēru atbilstoši pieteikuma veidam), to pamatojot ar objektīvi pārbaudāmu informāciju, piemēram, statistikas datiem, iepriekšējo pieredzi vai citu atbilstošu informāciju. Izmaksu pamatotību vērtē ekspertu komisija un pieņemtajam lēmumam jābūt dokumentētam.
Piemēram, ja pieteikuma iesniegšanas brīdī konkrētā pakalpojuma vai preces cena ir 100 euro, bet no iepriekšējo periodu datiem izriet, ka attiecīgajā sezonā, kad paredzēta tā iegāde, cena parasti ir 150 euro, pieteikumā var paredzēt 150 euro izmaksas, ja šāds izmaksu apmērs ir atbilstoši pamatots un ekspertu komisijas pieņemtais lēmums ir dokumentēts.

	2.44. 
	Vai naudas balva, kas piešķirta par konkursa rezultātu, pati par sevi ir uzskatāma par tādu finansējumu, kas ierobežo SIP finansējuma saņemšanu?
Ja balvas saņemšana ir pieļaujama, vai pastāv kādi ierobežojumi attiecībā uz to, kā komanda pēc tam drīkst izmantot saņemto balvu?
Lūdzam IZM/CFLA precizēt dubulta finansējuma interpretāciju, lai varētu nodrošināt vienotu pieeju gan iekšējiem SIP pasākumiem, gan starpuniversitāšu konkursiem.
Ja komanda saņem godalgotu vietu par pieteikuma īstenošanu un saņem naudas balvu, vienlaikus ar to pašu ideju piedalās starpuniversitāšu konkursā, kurā arī saņem naudas balvu par godalgotu vietu, vai tas ir uzskatāms par dubulto finansējumu? 

(08.09.2026. semināra jautājums)
	Situācija, kad SIP ietvaros apstiprinātā komanda saņem finansējumu SIP īstenošanai un papildus iegūst naudas balvu (vienreizēju stipendiju) par rezultātu prezentācijā vai konkursā, nav uzskatāma par dubulto finansējumu. 

Vienreizējās stipendijas izlietojums ir komandas dalībnieku ziņā, ja vien konkursa nolikums neparedz mērķētu stipendijas izlietojumu.

Par dubulto finansējumu ir uzskatāma situācija, kad no dažādiem publiskajiem avotiem pārklājas vienas un tās pašas darbības izmaksas. Augstskolas izveidotajai kontroles sistēmai ir jānodrošina, lai studentu pieteikumos īstenotās darbības un izmaksas nepārklātos ar citiem P&A projektiem vai valsts un ārvalstu finanšu instrumentiem.
Komanda drīkst saņemt SIP finansējumu un vienreizēju stipendiju par godalgotu vietu. Nav pieļaujama situācija, kad par vienu un to pašu ideju tiek piešķirtas vairākas naudas balvas, piemēram, saņemot stipendiju par godalgotu vietu gan universitātes, gan starpuniversitāšu konkursā  – šajā gadījumā rodas dubultais finansējums.
Fiksētās summas maksājuma metodikā: Attiecībā uz dubultfinansējuma riska novēršanu – finansējuma saņēmējs izstrādā kārtību, kas ļauj pārliecināties, ka viens un tas pats SIP netiek finansēts citas augstskolas 1.1.1.7.pasākuma projekta ietvaros vai citas programmas projekta vai atbalsta pasākuma ietvaros (23. zemsvītras atsauce). 
Dubultfinansējums ir jāvērtē gan projekta, gan pasākuma līmenī, t.sk. ne tikai fiksētā maksājuma ietvarā, bet arī piešķirot vienreizēju stipendiju par godalgotu vietu.

Vienlaikus Izglītības un zinātnes ministrija kā atbildīgā iestāde 29.09.2026. ir sniegusi MKN Nr.82 37.2.1.2. punktā noteiktās vienreizējās stipendijas piešķiršanas nosacījuma skaidrojumu. MKN Nr.82 37.2.1.2. punktā noteiktā vienreizējā stipendija par godalgotu vietu iegūšanu studentu inovāciju programmas pasākumos ir attiecināma par vienu inovācijas ideju tās konkrētajā attīstības cikla ietvarā. Piemēram, mazā granta ietvaros attīstīta ideja pēc attiecīgā SIP pabeigšanas var tikt iesniegta lielā granta ietvaros, ja tiek nodrošināta idejas tālāka attīstība. Šādai komandai ir iespēja piedalīties dažādos, t.sk. starpuniversitāšu, konkursos un saņemt stipendiju par godalgotas vietas iegūšanu gan mazā, gan lielā granta ietvaros katrā vienu reizi.
. Tātad no 1.1.1.7.pasākuma līdzekļiem stipendiju par godalgotas vietas iegūšanu par vienas un tās pašas inovāciju idejas attīstību var segt ne vairāk kā vienu reizi katrā no grantu veidiem jeb cikliem atbilstoši attiecīgā konkursa nolikumam.


	3. Citi projektu īstenošanas aspekti

	3.1. 
	Kādi ir ieteicamie lauki studentu uzskaitei? Kādas ir noteiktas projekta uzskaites un noformēšanas formas, piemēram, pasākumu dalībniekiem? 

	Pasākuma dalībnieku reģistrēšanas forma ir FS atbildība, vēlams iekļaut vismaz projekta Nr., nosaukumu, viz. elementu ansambli. Uzskaites lapas projektā var būt kā pamatojošais dokuments, piemēram, vērtējot SIP komandu metodisko fāžu izpildi. 
Par pasākumu dalībniekiem (studentu uzskaitei) atskaite būs jāsniedz IZM, tās izstrādātajā excel veidnē. 


	3.2. 
	Kā nodrošināt atskaites (studentu uzskaitei) par programmā iesaistītajiem studentiem, vienlaikus pilnībā ievērojot datu aizsardzības prasības, atbilstoši piemērojamajiem normatīvajiem aktiem?

	Īstenojot projektu ir jānodrošina datu uzkrāšana no gala labuma guvējiem (studentiem) un to iesniegšana maksājuma pieprasījumā (Vienošanās/Līguma 1. pielikuma 2.1.25. punkts). Tāpat FS ir jānodrošina, ka CFLA un citu ES fondu vadībā iesaistīto institūciju pārstāvjiem ir piekļuve ar projekta īstenošanu saistītajiem dokumentiem (Vienošanās/Līguma 1. pielikuma 2.1.17. punkts).

FS savā institūcijā ir jānodrošina, ka students tiek informēts un sniedz piekrišanu par viņa datu apstrādi projekta vajadzībām un to tālāku nodošanu ES fondu vadībā iesaistītajām institūcijām projekta uzraudzībai, lai saņemtu atbalstu programmas ietvaros, atbilstoši Vispārīgās datu aizsardzības regulas 6.panta 1.punkta a) apakšpunktam: “datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”. 
 
Lai uzraudzītu DF risku, studentu datu apmaiņa starp SIP īstenošanā iesaistītajām augstskolām nav nepieciešama, bet ir svarīgi nodrošināt un uzraudzīt, ka viena un tā pati SIP ideja netiek īstenota vairākas reizes. 

CFLA mājas lapā atrodama veidlapa  studentu uzskaitei nacionālajiem rādītājiem studējošo, tostarp doktora grāda pretendentu, skaits, kuriem pilnveidotas inovāciju un uzņēmējspēju kompetences un studējošo, tostarp doktora grāda pretendentu, skaits, kuri piedalījušies studentu inovāciju programmas pasākumos. Nepieciešamības gadījumā tā var tikt precizēta, pievienojot papildus informācijas laukus un pielāgojot projekta vajadzībām.


	3.3. 
	Par projekta vizuālo identitāti. Kam ir jābūt vizuālo elementu ansamblī - precīza atsauce uz projektu,  lietojums (uz katras fotogrāfijas, kur, cik daudz), drukas materiāliem, piemēram, festivāla tematiskajām uzlīmēm iekļaujama logo josla?  

	Visur kur vien iespējams, ir jāiekļauj atsauce uz ES fonda atbalstu un viz.elementu ansamblis. Ja nav iespējams nodrošināt pilno elementu ansambli (piemēram, uz pildspalvām), to var samazināt. 
Papildus informācija - Komunikācijas un dizaina vadlīnijas

	3.4. 
	Vai projektā ir atbalstāma ārzemju studentu dalība? Vai ir kāda proporcija cik drīkst būt ārzemju studenti komandā? 
	MK noteikumu Nr. 82 2.11.2. punktā ir noteikts, ka  studentu inovāciju pieteikumu īstenošanā var iesaistīt arī citu Latvijas un ārvalstu augstākās izglītības institūcijās studējošos, kā arī vispārējās izglītības un profesionālās izglītības iestāžu izglītojamos, kuru ieguldījums studentu inovāciju pieteikuma īstenošanā ir identificējams. Nav noteikta proporcija, cik ārvalstu studenti drīkst būt komandā, nav noteikts ierobežojums, veidojot komandas sastāvu pilnībā vai daļēji no ārzemju studentiem, taču ir jāievēro, ka projekta īstenošanas vieta ir Latvija un sasniegtais rezultāts/ieguvums paliek Latvijā.. 
Nepieciešamības gadījumā ārzemju studenti var uz neilgu laiku atgriezties savā mītnes zemē un piedalīties idejas izstrādē attālināti (ja tas iespējams konkrētajā idejā), taču jānodrošina, ka tiek izietas visas metodiskās fāzes u.c. obligātie pasākumi.  


	3.5. 
	Ja projekta īstenošanas laikā mainās kāds no dokumentiem, kas nav Līguma pielikums - vai ir jātaisa grozījumi (piem., apraksts pie studentu inovācijas programmas)
	Par visām veiktajām izmaiņām studentu inovāciju programmas aprakstā, ir savlaicīgi jāinformē aģentūra, līdz ko tās ir veiktas. Vienlaikus jāvērtē Vienošanās grozījumu nepieciešamība (piemēram, grozījumi budžetā). 
(!) Ieteikums- kumulatīvi apkopot visas  veiktās izmaiņas programmā (angļu val), tā kā gala atskaitē par veiktajām izmaiņām programmā būs jāsniedz informācija ārvalstu ekspertiem.


	3.6. 
	Kāda ir kārtība, lai veiktu projekta budžeta grozījumus? 
	Ja rodas nepieciešamība, grozījumus iesniedz KP VIS (tehnisko instrukciju skat. KP VIS rokasgrāmata), tiem jāpievieno nepieciešamo izmaiņu argumentēts pamatojums, kā arī skaidrojums, kā izmaiņas ietekmēs/neietekmēs projektā plānoto rezultātu un mērķa sasniegšanu. Ja grozījumi ietekmē Inovāciju programmu, tad vienlaikus jāiesniedz arī tā.


	3.7. 


	Kā apmainīties ar datiem starp universitātēm, lai novērstu dubulto finansējumu - ieteikumi (biežums, apjoms, personas datu aizsardzība) . Kā atbilstoši sūtīt datus? Vai to drīkst darīt?
Kādi sodi, kāds mehānisms eksistē, ja konstatē, ka students piedalās vēl kādā citā projektā?
	FS ir pienākums izstrādāt kārtību, kas ļauj pārliecināties, ka viens un tas pats pieteikums netiek finansēts  cita 1.1.1.7 projekta ietvaros vai citas programmas vai atbalsta pasākuma ietvaros (metodikas 23.zemsvītras atsauce), līdz ar to FS ir jau laicīgi jāparedz, kā tiks veikta datu apmaiņa. Jāņem vērā iestādes iekšējā datu regula, kā arī jāsaprot, vai vispār apmainoties ar šādu informāciju nepieciešams izpaust studentu vārdus, jo studenti var darboties vairākās augstskolās vienlaicīgi, arī 1.1.1.7 pasākuma ietvaros, galvenais, lai viena un tā pati ideja netiek īstenota vairākos projektos vienlaicīgi, novēršot DF. Info apmaiņas biežuma noteikšana ir FS atbildība.  
Studentam ir skaidri jāapzinās, ka DF nav pieļaujama un tās konstatēšana var radīt sekas. Vienlaikus jebkādu sankciju vai seku mehānisma izveide un piemērošana ir FS atbildība. Tos var noteikt savās iekšējās procedūrās, studenta apliecinājumos vai līguma nosacījumos, vienlaikus nodrošinot, ka students šo nosacījumu izprot ne tikai formāli, bet arī pēc būtības.


	3.8. 
	Kādi ir iesniedzamie projekta atskaites dokumenti un to sagatavošanas kārtība? 
	Izdevumus attaisnojošie u.c. dokumenti aģentūrai iesniedzami pēc pieprasījuma (izlases veidā). 

Maksājuma pieprasījumam un privātā līdzfinansējuma pārbaudei : pie katra maksājuma pieprasījuma iesniedzamos dokumentus un pēc pieprasījuma iesniedzamo dokumentu sarakstu, kā arī privātā līdzfinansējuma pārbaudei iesniedzamo dokumentāciju skatīt CFLA mājas lapā https://www.cfla.gov.lv/lv/1-1-1-7 pie “21.01.2026. īstenošanas semināra prezentācijas” failā “Finanšu jautājumi”.

Iekšējās kontroles sistēmas pārbaudei:
1. Institūcijā apstiprinātu kārtību, procesu, rīkojumu vai līdzvērtīgus dokumentus par interešu konflikta konstatēšanu, novēršanu, darbinieku aizvietošanas kārtību lēmumu pieņemšanā (netiks prasīts, ja pārbaude veikta cita projekta ietvaros);
2. Institūcijā apstiprinātu kārtību, procesu, rīkojumu vai līdzvērtīgus dokumentus par trauksmes celšanas sistēmas izveidi (netiks prasīts, ja pārbaude veikta cita projekta ietvaros);
3. Dokuments par vērtēšanas komisijas izveidi;
4. Iekšējā kārtība par atbalsta piešķiršanu, uzraudzību un rezultātu vērtēšanu.
5. Vērtēšanas komisijas locekļu apliecinājumi par interešu konflikta neesamību Regulas Nr. 2024/2509 61. panta izpratnē;
6. Konstatēta interešu konflikta gadījumā – dokumentēta konstatētā situācijā, veicot attiecīgus novēršanas pasākumus;
7. Konkursos iesniegtie pieteikumi (izlases veidā);
8. Dalībnieku gala atskaites (izlases veidā);
9. Pieteikumu vērtēšanas un gala rezultātu izvērtēšanas protokoli, lēmumi.
10. De minimis piešķiršanas apliecinošie dokumenti;
11. Stipendiju, vienreizējo stipendiju, naudas balvu piešķiršanas kārtība, lēmumi par piešķiršanu. 

Gala atskaite (angļu valodā): iesniedzama pēdējā projekta īstenošanas dienā, tās forma ir izstrādes procesā. Gala atskaites dokumentācija iesniedzama angļu valodā, projekta īstenošanas laikā jāņem vērā ekspertu izteiktos priekšlikumus par projekta iesniegumu (MKN 52.p., Vienošanās 4.p.)

(!) Papildus, atbilstoši MK noteikumiem:
1. FS uzkrāj un pēc nepieciešamības iesniedz informāciju par studējošo un citu iesaistīto pušu un veikto darbību skaitu un citiem raksturojošiem parametriem (MKN 30.p.)
1.1.  par komersantiem;
1.2. par studentu inovāciju pieteikumiem sadalījumā pa RIS3 jomām;
1.3. par horizontālā principa rādītāju "sieviešu skaits atbalsta saņēmēju vidū;
1.4. informāciju par rezultātu ilgtspējas nodrošināšanu
2. informāciju (pie attiecīgā maksājuma pieprasījuma) par studējošo prasmju un attieksmes novērtējumu pirms un pēc dalības studentu inovāciju programmā, un iesaistīto mācībspēku, darba vadītāju, mentoru, komersantu un studējošo atgriezeniskās saites analīzi par dalību studentu inovāciju programmā un labās prakses un pieredzes integrēšanu studiju procesā (analīzi var gatavot angļu valodā, ja tā būs kā pielikums gala atskaitei) (MKN 57.p)


	3.9. 
	Vai studentiem, kas ieguvuši prakses vietas vai tikuši nodarbināti uzņēmumos, kuri īsteno pētniecības un attīstības aktivitātes, vai zinātniskajās institūcijās (MK noteikumu Nr. 82 7.2.4 punktā noteiktais rādītājs), ir jābūt tiem pašiem, kas īsteno inovāciju pieteikumus, vai arī praktikants var nebūt iepriekš piedalījies SIG aktivitātēs?
Vai prakses līgumā ir jāiestrādā atsauce uz projektu? Vai arī kādu citu pamatojošo dokumentu prasīsiet par pierādījumu prakses īstenošanai?
Vai prakses īstenošanas laikā studentiem var maksāt stipendiju?

	Atbilstoši Ministru kabineta noteikumu Nr.82 7.2.4. punktā plānotajam,  rādītājā ir uzskaitāmi studējošie, kas ieguvuši prakses vietas vai tikuši nodarbināti uzņēmumos, kuri īsteno pētniecības un attīstības aktivitātes, vai zinātniskajās institūcijā un kuriem ir pilnveidotas inovāciju un uzņēmējspēju kompetences jeb rādītāja izpilde tiek nodrošināta gadījumā, kad praksi ir ieguvuši tie studenti, kuri sekmīgi īstenojuši arī SIP. 
MKN anotācijā ir noteikts, ka stipendijas tiek maksātas tikai par studentu inovāciju pieteikuma īstenošanu. Līdz ar to studentiem stipendija prakses laikā nav attiecināma, bet praksi var apvienot ar pieteikuma īstenošanu.

Īstenojot projektu, visos ar projekta īstenošanu saistītajos dokumentos ir jānorāda projekta identifikācijas numurs (atbilstoši ar aģentūru noslēgtās Vienošanās/Līguma vispārīgo noteikumu 2.1.11.punktam).  Uzskaitot praksi kā sasniegtu nacionālo rādītāju, par pamatu tiks ņemta norādītā informācija no Studentu uzskaites veidlapas (excel veidne), nepieciešamības gadījumā izlases veidā var tikt lūgts iesniegt prakses līgumus, veidlapā norādītās informācijas pārbaudei. 


	3.10. 
	Vai var ieskaitīt rādītājā prakses pie ārvalstu uzņēmumiem?
	Prakse var tikt ieskaitīta nacionālajā rādītājā studējošo skaits, kas ieguvuši prakses vietas vai tikuši nodarbināti uzņēmumos, kuri īsteno pētniecības un attīstības aktivitātes, vai zinātniskajās institūcijās, ja tā atbilst šādiem nosacījumiem:
1) studējošais, kurš devies šādā praksē, ir īstenojis studentu inovāciju pieteikumu;
2) prakse tiek īstenota uzņēmumā, kurš īsteno pētniecības un attīstības aktivitātes, vai zinātniskajā institūcijā.
Tā kā ārvalstu uzņēmumam informācija par uzņēmuma pētniecības un attīstības aktivitātēm var nebūt atrodama publiski pieejamos avotos, tad FS ir jābūt gatavam iesniegt apliecinājumu par šāda uzņēmuma pētniecības un attīstības aktivitātēm.


	3.11. 
	MK noteikumu Nr.82 anotācijā ir teikts, ka nacionālajā rādītājā - studējošo skaits, kuriem pilnveidotas inovāciju un uzņēmējspēju kompetences, ir unikālās personas, kuras sekmīgi īstenojušas studentu inovāciju pieteikumus (grantus). Ja students īsteno mazo grantu un pēc tam lielo grantu, viņš kā unikālā persona tiek uzskaitīts vienu reizi. 
Jautājums, ja programmai noslēdzoties netiek sasniegts plānotais unikālo studentu skaits, kādas ir sekas? 
Vai mums jākoncentrējas uz unikālajiem studentiem, vai tomēr vairāk uz kvalitatīviem studentu pieteikumiem? Ir studenti, kas nāk atkārtoti ar jaunām idejām, bet mēs viņiem sakām Nē, jo vienu reizi viņš jau ir piedalījies pieteikumu īstenošanā un kā unikālu studentu uzskaitīt nevaram.

(08.09.2026. semināra jautājums)
	Unikālo studējošo uzskaite ir būtiska programmas īstenošanā, vienlaikus programmas mērķis ir sasniegt pēc iespējas plašāku studējošo iesaisti, tostarp sasniedzot arī tos studējošos, kuri līdz šim nav aktīvi iesaistījušies programmas aktivitātēs. Ja programmas noslēgumā netiek sasniegts plānotais unikālo studentu skaits, gala atskaitē sniedz atbilstošu pamatojumu, piemēram, lielāks studējošo skaits, kas pēc mazā granta īstenošanas turpināja ar lielā granta īstenošanu, nekā sākotnēji tika plānots. Vienlaikus veic uzskaiti arī par tiem studējošajiem, kuri ir secīgi apguvuši grantus.

Noslēguma maksājuma pieprasījumā aģentūra pārliecināsies par projekta iesniegumā plānotā rādītāja sasniegšanu t.sk. arī atbilstoši atlases kritērijam:
Studentu inovāciju pieteikumu īstenošanā iesaistīto studējošo, tostarp doktora grāda pretendentu skaits. Projektā par katriem pieprasītajiem 500 000 euro studentu inovāciju pieteikumu īstenošanā tiks iesaistīts vismaz šāds skaits studējošo, tostarp doktora grāda pretendentu (Minimālais punktu skaits - 1):
< 122 studējošo (0 punkti);
122 studējošie (1 punkts);
123 līdz 150 studējošajiem (2 punkti);
151 līdz 199 studējošie (3 punkti);
≥ 200 studējošie (4 punkti).


	3.12. 
	Nacionālie rādītāji - lūdzu skaidrot kādas tieši uzņēmējdarbības formas skaitās rādītājā kā komersanti, kas sadarbojas ar universitāti (MKN 7.2.3.punkts).

(08.09.2026. semināra jautājums)
	7.2.3. apakšpunktā noteiktā nacionālā rādītāja izpildē tiek uzskaitīti komersanti, kuri sadarbojas ar augstskolām, kas iesaistās studentu inovāciju grantu programmu īstenošanā. Atbilstoši Komerclikuma 1. panta pirmajai daļai, komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). 
Nacionālais rādītājs ir tieši saistīts ar pasākuma mērķi - stiprināt augstskolu un studējošo sadarbību ar komersantiem, tādējādi veidojot studentu inovāciju attīstībai nepieciešamo uzņēmējdarbības vidi. Vēršam uzmanību, ka  komersantu iesaiste tika vērtēta arī atklātās projektu iesniegumu atlases procesā, kur viens no atlases kritērijiem bija komersantu skaits, ar kuriem paredzēts sadarboties studentu inovācijas programmas īstenošanā, un uz doto brīdi izmaiņas vērtēšanas kritērijos vairs nav pieļaujamas. Līdz ar to jēdziena “komersants” aizstāšana ar plašāku jēdzienu, kas ietvertu arī citus saimnieciskās darbības veicējus, paplašinātu nacionālā rādītāja tvērumu, nebūtu atbilstoša pasākuma mērķim un būtu pretrunā tiesiskās paļāvības un vienlīdzīgas attieksmes principam.


	3.13. 
	Nacionālie rādītāji. Vai MKN Nr. 82 7.2.1. un 7.2.2. punktā minētajiem studējošajiem jābūt unikālām personām katrā rādītājā atsevišķi vai kopumā visā programmā? Proti, vai studējošo, kurš ir apmeklējis pasākumus (7.2.2. punkts) un īstenojis pieteikumu (7.2.1. punkts), ieskaita abos rādītājos vai tikai vienā?

(08.09.2026. semināra jautājums)
	Studējošo, kurš piedalījies studentu inovāciju programmas pasākumos (rādītājs 7.2.2. apakšpunktā) un pēc tam īstenojis studentu inovāciju pieteikumu (rādītājs 7.2.1. apakšpunktā), var ieskaitīt abos rādītājos.

	3.14. 
	Cik būtiska nozīme projekta īstenošanā ir projekta iesniegumam pievienotajai projekta iesniedzēja izstrādātajai Studentu inovāciju programmai, un vai projekta ietvaros plānotajiem un īstenotajiem pasākumiem ir pilnībā jāatbilst šajā programmā paredzētajiem pasākumiem?

(08.09.2026. semināra jautājums)
	Studentu inovāciju programma ir būtisks projekta īstenošanas dokuments, projekta īstenošanas laikā ir jānodrošina, ka projektā īstenotie pasākumi atbilst Studentu inovāciju programmā plānotajiem pasākumiem. Ja projekta īstenošanas gaitā tiek plānotas izmaiņas attiecībā uz programmā paredzētajiem pasākumiem, attiecīgi jāveic grozījumi programmā un par veiktajām izmaiņām jāinformē CFLA.
Atskaitē par programmas ieviešanu un projekta gala rezultātiem būs jāsniedz informācija t.sk. par programmā veiktajām izmaiņām- kā veiktās izmaiņas ietekmēja vai neietekmēja projekta mērķa un plānoto rezultātu sasniegšanu; vai darbību pārplānošana veikta efektīvi. 
Gala atskaites struktūra:
· Kopsavilkums: īstenošanas pašvērtējums, sadarbība ar partneriem, atlases posma ekspertīzes ietekme, skaidrojums par nesasniegtajiem rezultātiem;
· Prasmju līmeņa un attieksmes novērtējums: studējošo prasmju un attieksmes maiņas novērtējums pirms un pēc dalības (novērtēšanas veids un metodoloģija); apraksts par studējošo izpratnes maiņu par inovatīvu produktu un pakalpojumu izstrādi, vēlme un gatavība attīstīt inovāciju un uzsākt uzņēmējdarbību;
· Atgriezeniskās saites mehānisms: apraksta veiktās darbības par projekta īstenošanas laikā izveidotu un praksē funkcionējošu mehānismu regulārai iesaistīto pušu atgriezeniskās saites iegūšanai, norāda konkrētus piemērus, kas apliecina pilna cikla darbību (atgriezeniskās saites iegūšana → analīze → lēmuma pieņemšana → uzlabojuma ieviešana);
· Programmas pārvaldības kvalitāte: iesaistīto pušu sadarbības veicināšana, lai uzlabotu studiju kvalitāti, studentu sasniegumus; mūsdienīgu un studentcentrētu metožu piemērošana; motivācijas pasākumi;
· Projekta rezultātu ilgtspēja: sniedz informāciju, kas ļauj izvērtēt projekta faktisko ietekmi uz augstākās izglītības iestādes attīstību un modernizāciju, formulēti priekšlikumi rezultātu praktiskai integrācijai un turpmākai attīstībai tuvāko 2-3 gadu laikā pēc projekta noslēguma;
· Projekta rezultātu un uzraudzības rādītāju izpilde: atskaite par programmas C1 sadaļā plānoto rezultātu sasniegšanu, t.sk par izmaiņām tajā.


	4. Citi jautājumi

	4.1. 
	Kāda ir labā prakse, lai komanda varētu ideju attīstīt tālāk citās atbalsta programmās (piemēram, LIAA inkubācijas programma, Unilab) vai piesaistot privāto finansējumu pēc studentu inovāciju pieteikuma īstenošanas beigām? 
	Ja students plāno idejas attīstību, pirmkārt, augstskolai ir jāizvērtē IĪ tiesību aizsardzība studentu inovāciju pieteikuma ietvarā radītajai vērtībai (prototips, pakalpojums). 

Labā prakse, veicinot studentu komandu ideju attīstību pēc studentu inovāciju pieteikuma īstenošanas beigām, primāri balstāma uz katras augstskolas iekšējo organizatorisko sistēmu. Daudzās augstskolās jau pastāv, piemēram, inovāciju centri, tehnoloģiju pārneses biroji, pirmsinkubācijas un inkubācijas aktivitātes, u.c. .
Augstskolām pašām ir jāizvērtē savi jau esošie mehānismi un risinājumi, kas nodrošina ideju attīstības nepārtrauktību. Tāpat arī ārējie atbalsta instrumenti (LIAA, EM u.c.) var kalpot kā papildinoši rīki, ko augstskolas var integrēt savos iekšējos atbalsta procesos.



